**黄帝内经学习笔记**

# 素问

## 灵兰秘典论

黄帝问曰：愿闻十二脏之相使，贵贱何如？

岐伯曰：悉乎哉问也，请遂言之。心者，君主之官也，神明出焉。肺者，相傅之官，治节出焉。肝者，将军之官，谋虑出焉。胆者，中正之官，决断出焉。膻中者，臣使之官，喜乐出焉。脾胃者，仓廪之官，五味出焉。大肠者，传道之官，变化出焉。小肠者，受盛之官，化物出焉。肾者，作强之官，伎巧出焉。三焦者，决渎之官，水道出焉。膀胱者，州都之官，津液藏焉，气化则能出矣。凡此十二官者，不得相失也。故主明则下安，以此养生则寿，殁世不殆，以为天下则大昌。主不明则十二官危，使道闭塞而不通，形乃大伤，以此养生则殃，以为天下者，其宗大危，戒之戒之！

# 灵枢

## 小针解

所谓虚则实之者，气口虚而当补之也。满则泄之者，气口盛而当泻之也。宛陈则除之者，去血脉也。邪胜则虚之者，言诸经有盛者，皆泻其邪也。**徐而疾则实者**，言徐内而疾出也。**疾而徐则虚者**，言疾内而徐出也。

“徐而疾则实”，是说慢进针而快出针的手法属于补法。“疾而徐则虚”，是说快进针而慢出针的手法属于泻法。这与现代针灸课本的提插补泻手法相反。

## 邪气藏府病形

黄帝曰：余闻五脏六腑之气，荥、俞所入为合，令何道从入？入安连过？愿闻其故。

岐伯答曰：此阳脉之别入于内，属于腑者也。

黄帝曰：荥俞与合，各有名乎？

岐伯（答）曰：荥俞治外经，合治内腑。